Belén del Valle Díaz

Belén del Valle Díaz  foi una fiscal asturiana. Foi la primer muyer n'aprobar les oposiciones a la carrera fiscal n'España.

 Biografía 
Dempués de llicenciase en Derechu na Universidá d'Uviéu, foi la primer muyer n'aprobar les oposiciones pa la carrera fiscal n'España. L'accesu a esta carrera taba prohibíu pa les muyeres hasta 1966, cuando s'aprobó la Llei 96/1966, de 28 d'avientu, que-yos permitió acceder tanto a la Fiscalía como a la Xudicatura. Un vegada superaes les oposiciones, llogró'l so primer destín na carrera fiscal (1974).

A lo llargo de la so trayeutoria xurídica, exerció dellos cargos: abogada fiscal na Audiencia Provincial de Tenerife (mayu 1974), Ourense (avientu 1974) y Audiencia Territorial d'Uviéu (avientu 1976); teniente fiscal del Tribunal Superior de Les Palmes (1984); fiscal coordinadora del Tribunal Superior de Xusticia d'Asturies; teniente fiscal del Principáu d'Asturies, onde permaneció hasta la so xubilación (2005-2013).

 Distinciones 
Recibió, ente otres, les siguientes distinciones:

 Cruz distinguida de la Orde de San Raimundo de Peñafort de segunda clase
 Cruz distinguida de la Orde de San Raimundo de Peñafort de primer clase, concedida pol Ministeriu de Xusticia (avientu, 2005)
 Cruz al Méritu Policial con distintivu blancu del Cuerpu Nacional de Policía (3 d'ochobre de 2011)
 Fía Predilecta de Cangues d'Onís (25 de febreru de 2012)

 Referencies 

 Enllaces esternos 

Categoría:Fiscales d'Asturies
Categoría:Alumnáu de la Universidá d'Uviéu
Categoría:Persones de Cangues d'Onís